Struktur awaké sing ora jamak nggawé akèh panemu ing antarané para èlmuwan ngenani mode urip lan pakulinan uripé. Jelas banget yèn aepycamelus iki manggon ing tlatah sing akèh suket garingé lan ing antarané tlatah sing akèh wit-witan dhuwuré. Aepycamelus dinuga pindhah-pindhah ing sajeroning golongan-golongan cilik, kaya déné jerapah saiki, aepycamelus uga golèk pangan ing wit-witan sing dhuwur. Para èlmuwan akèh sing mbedhèk yèn Aepycamelus iku ora duwé pesaing lan bisa slamet ing wektu sing suwé (urip sakdawané jaman Miosen lan diprakirakaké cures ing wiwitan jaman Pliosen, kaduga amarga owahing iklim).